મેરી લિયોન (લ્યોન) નામનાં ફેમિનિસ્ટ અમેરિકન સન્નારીએ મેસેચ્યુસેટ્સ (માસાચ્યુસેટ્સ) રાજ્યમાં 1837માં ‘માઉંટ હોલ્યોક (હોલિઓક) ફિમેલ સેમિનરી’ નામે અમેરિકાની સર્વ પ્રથમ મહિલા કોલેજ આરંભ કરી. તે સમયે સ્ત્રીઓના ઉચ્ચ શિક્ષણ સામે અને મહિલા કોલેજ સામે સમાજમાં એવો તો વિરોધ હતો કે મેરી લિયોનને ‘હોલ્યોક ફીમેલ કોલેજ’ના બદલે ‘હોલ્યોક ફીમેલ સેમિનરી’ નામ આપવું પડ્યું!!! ‘સેવન સિસ્ટર્સ’ ગ્રુપની આ પ્રથમ અમેરિકન મહિલા કોલેજ આજે માઉન્ટ હોલ્યોક (હોલિઓક) કોલેજ કહેવાય છે.